钦定古今图书集成/明伦汇编/官常典/第521卷 > 曷思麦里
## 钦定古今图书集成/明伦汇编/官常典/第521卷 > 曷思麦里

按《元史》本传：“曷思麦里，西域谷则斡儿朵人。初为西
辽阔儿罕近侍，后为谷则斡儿朵所属可散八思哈
长官。太祖西征，曷思麦里率可散等城酋长迎降，大
将哲伯以闻。帝命曷思麦里从哲伯为先锋，攻乃蛮，
克之，斩其主曲出律。哲伯令曷思麦里持曲出律首
往徇其地，若可失哈儿、押儿牵、斡端诸城，皆望风降”
附。又从征你沙不儿城，谕下之。帝亲征，至薛迷思干，
与其主扎剌丁合战于“月亦心揭赤”之地，败之。追袭
扎剌丁等于阿剌黑城，战于秃马温山，又败之。追至
憨颜城西寨，又败之。扎剌丁逃入于海。曷思麦里收
其珍宝以还，取玉儿谷、德痕两城。继而憨颜城亦下，
帝遣使趣哲伯疾驰以讨钦察，命曷思麦里招谕曲
儿忒失儿、湾沙等城，悉降。至谷儿只部及阿速部，以
兵拒敌，皆战败而降。又招降黑林城。进击斡罗思于
铁儿山，克之，获其国主密只思腊。哲伯命曷思麦里
献诸术赤太子，诛之。寻征康里，至孛子八里城，与其
主霍脱思罕战，又败其军。进至钦察，亦平之。军还，哲
伯卒。会帝亲征河西，曷思麦里持所获珍宝及七宝
伞，迎见于阿剌思不剌思。帝顾群臣曰：“哲伯常称曷
思麦里之功，其躯干虽小，而声闻甚大。”就以所进金
宝，命随其力所胜悉赐之，仍命与薛彻兀儿为必阇
赤。未几，曷思麦里奏：向者尝招安到士卒，留亦八里
城，宜令扈从征河西。许之，命常居左右。至也，吉里海
牙又讨平失的儿威。从太祖征汴，至怀、孟，令领奥鲁
事。帝由白坡渡黄河，会睿宗兵攻金将合达，败之，回
驻金莲川。壬辰，授怀孟州达鲁花赤，佩金符。癸巳，金
将强元帅围怀州，曷思麦里率其众及昔里吉思、锁
剌海等力战，金兵退。又遣蒲察寒奴、乞失烈札鲁招
谕，金总帅范真率其麾下军民万馀人来降。己亥六
月，帝以曷思麦里从军西域，宣力居多，命其长子捏
只必袭为怀孟达鲁花赤，次子密里吉袭为必阇赤，
令曷思麦里为扎鲁火赤，归西域大帅。察罕行省帖
木迭儿奏留之，帝允其请。庚子，进怀孟河南二十八
处都达鲁花赤，所隶州郡不从命者，制令籍其家。乙
卯五月卒。子密里吉复为怀孟达鲁花赤。